[{"text_idx": "#000000", "text": "Kalevi malevkond vo\u0303itis rahvusvahelise patrullvo\u0303istluse"}, {"text_idx": "#000002", "text": "Jo\u0303ukatsumine toimus juba 30. aastat ja\u0308rjest ning kokku osales 31 patrullvo\u0303istkonda- lisaks Zemessardze meeskondadele ka riikide esindusmeeskonnad Saksamaalt, Kanadast, Leedust ja Itaaliast. Vo\u0303istluse aluseks oli va\u0308ljamo\u0303eldud stsenaariumis ka\u0308su po\u0303hjal luurepatrulli la\u0308biviimine, mille jooksul pidi teostama erinevaid u\u0308lesandeid. Trass oli kokku ligi 55 km ja toimus Riia la\u0308hedal Pinki asulas. Vo\u0303istluse tegi eriliseks see, et hinnati ka parimat aega ning see ta\u0308hendas kalevlastele 26 tundi ja\u0308rjestikust pingutust praktiliselt ilma puhkeajata. U\u0308lesandeid oli 31 ja sisaldasid erinevaid elemente: vastase tehnika tundmine, veetakistus, o\u0303ine orienteerumine, takistusriba, kaudtule tellimine, objektiluure jpm. Lisaks vo\u0303ideti ka eriauhinnad parima tulemuse eest takisturibal ning navigeerimise/kiiruse eest trassi la\u0308bimisel. Automaatselt saadi ka parima va\u0308lismeekonna tiitel. Meeskonna koosseis: Teet Leppa\u0308nen, Marko Pikk, Marek Soop ja Margus Ots."}, {"text_idx": "#000003", "text": "Po\u0303rgupo\u0303hja Retk 2022 vo\u0303it Kalevile!"}, {"text_idx": "#000005", "text": "Meeskondi oli sel aastal rajal va\u0308iksem hulk, kuid tugevad konkurendid ko\u0303ik \u2013 ilma nendeta ei oleks see vo\u0303istlus ka o\u0303ige katsumus. Po\u0303rgupo\u0303hjal vigasid andeks ei anta ning viimases punktis oleks edu no\u0308o\u0308riheites a\u0308a\u0308repealt maha ma\u0308ngitud."}, {"text_idx": "#000006", "text": "Ka vo\u0303istlus ise on raskemate killast \u2013 liikuda sai ainult asimuudiga ning vihmahoogusid tuli ka korralikult. Vastutegevus ei lubanud nina metsast va\u0308lja pista, oli end va\u0308ga strateegiliselt ka paigutanud ning ei maganud hommikuti sisse. Kokku la\u0308biti 2,5 pa\u0308eva jooksul ligi 100 km."}, {"text_idx": "#000007", "text": "Po\u0303rgupo\u0303hja Retk toimus sel aastal 22. korda ja seda tehakse metsavendade ma\u0308lestuse alalhoidmiseks. Vo\u0303istlus sobib va\u0308ga ha\u0308sti ka alustavale luurehuvilisele, kuna varustuses ei ole relva ning kumbki o\u0308o\u0308 saab ka magada. Metsavendlusele ja ning elluja\u0308a\u0308misoskustele pu\u0308hendatud so\u0303jalis-sportliku vo\u0303istluse 2. koha sai Pa\u0308rnumaa maleva Va\u0308ndra I ja 3. koha Tallinna maleva Po\u0303hja kompanii meeskond. Foto: erakogu, Kaitse Kodu"}, {"text_idx": "#000008", "text": "Kalevi malevkond vo\u0303itis So\u0303rve retk 2022"}, {"text_idx": "#000010", "text": "Kalevi meeskond vo\u0303itis sel aastal 25. aastat ta\u0308histanud patrullvo\u0303istluse \u201cValge Laev\u201d! Kaitseliidu La\u0308a\u0308ne maleva poolt korraldatud vo\u0303istlus kestis ca 22 tundi, mille jooksul la\u0308biti linnulennult 40 km. Vo\u0303istlejate u\u0308lesandeks oli erinevate u\u0308lesannete lahendamine ja varjatud liikumine. Kalevlaste meeskonda kuulusid Teet Leppa\u0308nen, Marko Pikk, Marko Heinma\u0308e ja Margus Ots."}, {"text_idx": "#000011", "text": "Vo\u0303istlus algas reede 8. aprilli kesko\u0308o\u0308l Paliverest. Ilm osalejaid ei hellitanud \u2013 temperatuur oli nulli ringis ja osalejaid vo\u0303ttis vastu lumetorm. Vo\u0303rdluseks \u2013 eelmisel aastal samal ajal oli juba vo\u0303imalik suveriietes pa\u0308ikest vo\u0303tta. Stardis oli u\u0308sna ko\u0303he soojas autos suvevorm seljas va\u0308ljas mo\u0308llavat vihma- ja lo\u0308rtsisadu vaadata. Aga iga ebamugavuse vastu aitab tegutsemine ja juba peale paarisadat meetrit ko\u0303ndimist oli moraal taas ko\u0303rge."}, {"text_idx": "#000012", "text": "Teid ei tohtinud kasutada ja nii sai tutvuda ka La\u0308a\u0308nemaa kauni metsiku loodusega. Kevad oli jo\u0303ed ja kraavid la\u0308bitamatuks muutnud ning seega olid u\u0308letuskohad va\u0308ga hinnas. Taebla jo\u0303e sillalt saadi u\u0308le napilt vastutegevuse posti vahetuse ajal. U\u0308leujutatud metsa all sai hu\u0308pata pokude peal ning u\u0308ritada arvata kas ja\u0308a\u0308 kannab vo\u0303i mitte."}, {"text_idx": "#000013", "text": "Ja\u0308rjekordselt hea to\u0303deda, et meeskond on ilusti kokku to\u0308o\u0308tanud ning nii suudeti ka uued olukorrad meeskondlikult ha\u0308sti la\u0308bi ma\u0308ngida. U\u0308lesanded la\u0308ksid ha\u0308sti, aga oli ka pisikesi ootamatusi \u2013 nt. sideu\u0308lesande tegemisel tuulisel po\u0303llul seljas olnud vihmakeepidest tekkinud \u201ckeerise\u201d to\u0303ttu kaotasime oluliselt aega. Luure oli po\u0303nev, kus pidi selgitama va\u0308lja vastase laagri eesma\u0308rgid. Kalevlased ku\u0308lastasid ka u\u0308hte meeleolukat ristmikku, kus mitu aastat tagasi oldi kunagi kiiruga valesti po\u0308o\u0308ratud ja 5 km ring tehtud. Kaardilugeja seekord enam ei eksinud."}, {"text_idx": "#000014", "text": "Vo\u0303istlus lo\u0303ppes Roosta puhkeku\u0308las ja osalejaid kostitati traditsiooniliselt ku\u0308psisetordi ja supiga, mis peale 22 tundi batooni- ja kommidieedil olemist mo\u0303jus suisa maagiliselt. Vo\u0303itjameeskond sai ekstra juubelivo\u0303istluse jaoks tehtud meene ja iga liige meenemedali. Ta\u0308nud korraldamast!"}, {"text_idx": "#000015", "text": "Kalevi malevkond vo\u0303itis 153 puntiga, 151 punkti sai Harju lahingkompanii ning kolmanda koha punktid 142 kuulusid vo\u0303istkonnale Estonia. Kokku osales selle vo\u0303istkonna punasel rajal 17 vo\u0303istkonda. Foto: erakogu"}, {"text_idx": "#000018", "text": "U\u0308rituse formaat oli eelmisest aastast veidi erinev \u2013 alguses pidi 3 tunniga vo\u0303tma vo\u0303imalikult palju kontrollpunkte ning seeja\u0308rel u\u0308leja\u0308a\u0308nud trass tava patrulli formaadis. Vastutegevus oli keskmisest vihasem ja kontrollis suuri teid patrullidega ning pani pu\u0308sti ka varitsusi. Ko\u0303ige efektiivsem oli siiski termokaameraga droonid, mis pimedas luurajaid kinni pu\u0308u\u0308dis, ja\u0308litas, valgust peale na\u0308itas ning vajadusel ka so\u0303numeid edastas. Start oli Meriku\u0308las, finis\u030c Tallinna maleva territoorimu la\u0308histel."}, {"text_idx": "#000019", "text": "Lisaks luuretiimidele olid rajal ka tragid Noorke kotkaste ja Kodutu\u0308tarde meeskonnad. No\u0303mme Va\u0308lk on po\u0303nev vo\u0303istlus, mille raskustaset ei tasu alahinnata ning on hea vo\u0303imalus Tallinna la\u0308hiu\u0308mbrusest uusi po\u0303nevaid kohti avastada, kuhu muidu ei tavaliselt ei satu. Vo\u0303istlustrassi pikkus on ligikaudu 40 kilomeetrit."}, {"text_idx": "#000020", "text": "Admiral Pitka luurevo\u0303istluse tubli 4. koht"}, {"text_idx": "#000022", "text": "Luurevo\u0303istlus sisaldas va\u0308ga erinevaid u\u0308lesandeid nagu side, meditsiin, pioneer, IT ja laskmine. Iga u\u0308lesande juures oli siiski oma kiiks mis ta\u0308hendab, et ainult teadmisest ei piisanud \u2013 palju pidi mo\u0303tlema kastist va\u0308lja oma eri valdkondade teadmisi kombineerides ning tegema head meeskonnato\u0308o\u0308d. Standardseid olukordi polnud seega oli hea viis end proovile panna. Siinkohal ta\u0308nab vo\u0303istkond korraldajaid, kes oskasid nii meid kui ka ilmselt ka ko\u0303iki teisi meeskondi u\u0308llatada."}, {"text_idx": "#000023", "text": "Kogu rada kokku oli ca 100 km kus liikuda tohtis ainult varjatult sh ei tohtinud kasutada teid, kus olid pu\u0308sti pandud varitsused. Kalevlased pidid siiski 2 elu talongi loovutama u\u0308hte po\u0303llunurka lo\u0303igates aga said komplimendi hea sportliku vormi osa. Po\u0303llul maastikuauto eest a\u0308ra jooksmine ei ole pikas perspektiivis ikkagi ja\u0308tkusuutlik. Vo\u0303istlusala oli muidu pea inimtu\u0308hi ja metsloomi pole vist kunagi nii tihti na\u0308inud."}, {"text_idx": "#000024", "text": "Vo\u0303istluse ko\u0303ige olulisemaks osaks oli loomulikult, nagu nimigi u\u0308tleb, luure. 3\u00d73 ruutkilomeetrine luureala sees pidi selgitama va\u0308lja vastase laagri. Laagri elemendid olid ha\u0308sti a\u0308ra peidetud ning leidjat ootasid ees vastutegevuse vo\u0303itlejad, kes oma saladust kiivalt valvasid. kogu mets oli ta\u0308is \u201cNu pogodi\u201d vo\u0303i \u201cTom & Jerry\u201d laadis tagaajamisi. Kalevlastel saavutasin siin neljanda parima tulemuse."}, {"text_idx": "#000025", "text": "Vo\u0303istkonna kaptenile Margus Otsale tundub, et korraldajatel oli kokkulepe ilmataadiga, sest iga vo\u0303istluse lo\u0303pp on olnud vihmane. Kuna enne lo\u0303pujooksu oli ette na\u0308htud pikem paus, siis oli metsaalune ta\u0308is vo\u0303istlejaid kes u\u0308ritasid vihmast varjuda- need kelle seljakotis vihmakaitset nappis pidid improviseerima. Pealtvaatajate so\u0303nul saidki kalevlased ko\u0303ige suurema sahmaka oma lo\u0303pujooksu ajal, mis siiski ei takistanud seal parimat tulemust jooksmast."}, {"text_idx": "#000027", "text": "Po\u0303rgupo\u0303hja Retke vo\u0303istlusel Kalevile 2. koht"}, {"text_idx": "#000029", "text": "Kolm pa\u0308eva ja 100 kilomeetrit luuramist rekordkuumade 30-kraadiste ko\u0303rbeilmadega, mis vaheldusid vihmahoogudega pakkusid suuremat va\u0308ljakutset ko\u0303ikidele vo\u0303istlejatele ja vo\u0303istkondadele. Kokku oli vo\u0303istlusel 13 kontrollpunkti ja seal oli nii fu\u0308u\u0308silist kui vaimset pingutust no\u0303udvaid alates viktoriinist ja looduse tundmisest kuni lange- varjuri veest va\u0308ljatoomisele.Meeldeja\u0308a\u0308vaim oli maskeerimiskitlit kandva \u201cdiversandi\u201d tabamine airsofti relvast."}, {"text_idx": "#000030", "text": "\u201cVastase\u201d maa-alal tegutsemine ta\u0308hendas, et liikuma pidi varjatult ning nii mo\u0303nigi kord pidi sammu kiirendama. U\u0308hte punkti minnes oli vajalik turbapo\u0303llu kiire u\u0308letamine ja vastutegevus ei pidanud paljuks auto kinnija\u0308a\u0308misega riskides safarit teha. Teine huvitav moment oli Vigala jo\u0303e planeerimata kiiru\u0308letus kui vastutegevus oskas oma asukohavalikuga u\u0308llatada."}, {"text_idx": "#000031", "text": "Po\u0303rgupo\u0303hja retk on teistmoodi patrullvo\u0303istlus ka selles osas, et vo\u0303istlus toimub relvadeta ning mitu korda tekkis \u201ckes mu relva maha unustas?\u201d hetk. See ta\u0308hendab, et osaleda saavad ka mitte kaitseliitlastest meeskonnad ning julgustame ko\u0303igil seda kalendrisse panema."}]